CELEX: C2005/315/27
Language: el
Date: 2005-12-10 00:00:00
Title: Υπόθεση T-364/05: Προσφυγή της  26ης Σεπτεμβρίου 2005  — Saint-Gobain Pam κατά ΓΕΕΑ

10.12.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 315/14
            
         Προσφυγή της 26ης Σεπτεμβρίου 2005 — Saint-Gobain Pam κατά ΓΕΕΑ
   (Υπόθεση T-364/05)
   (2005/C 315/27)
   Γλώσσα της προσφυγής: η γαλλική
   Διάδικοι
   
      Προσφεύγουσα: Saint-Gobain Pam SA (Nancy, Γαλλία) [Εκπρόσωπος: J. Blanchard, avocat]
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Propamsa SA
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την από 15 Απριλίου 2005 απόφαση του τέταρτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς,
            
         
               —
            
            
               να καταδικάσει το καθού στα δικαστικά έξοδα.
            
         Ισχυρισμοί και κύρια επιχειρήματα
   
      Αιτών την καταχώριση κοινοτικού σήματος: η προσφεύγουσα
   
      Σήμα προς καταχώριση: το λεκτικό σήμα «PAM PLUVIAL» για προϊόντα υπαγόμενα στις κλάσεις 6 («αγωγοί και σωλήνες μεταλλικοί ή με βάση το μέταλλο, αγωγοί και σωλήνες από χυτοσίδηρο, μεταλλικοί σύνδεσμοι για τα προαναφερθέντα προϊόντα») και 17 («μη μεταλλικοί σύνδεσμοι για άκαμπτους μη μεταλλικούς αγωγούς και σωλήνες»).
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Propamsa SA
   
      Αντιταχθέν δικαίωμα επί σήματος ή σημείου: το ισπανικό ημιεικονιστικό σήμα αριθ. 737 992«PAM PAM» για προϊόντα υπαγόμενα στην κλάση 19 («υλικά κατασκευών»), το ισπανικό λεκτικό σήμα αριθ. 120 075«PAM» για προϊόντα υπαγόμενα στις κλάσεις 1 («κόλλες βιομηχανικής χρήσης») και 19 («υλικά κατασκευών, μη μεταλλικά»)
   
      Απόφαση του τμήματος ανακοπών: Αποδοχή της ανακοπής και απόρριψη της αιτήσεως καταχωρίσεως
   
      Απόφαση του τμήματος προσφυγών: Απόρριψη της προσφυγής
   Λόγοι ακυρώσεως:
   Παράβαση της αρχής της λειτουργικής συνέχειας μεταξύ των διαφόρων οργάνων του Γραφείου Εναρμονίσεως στο πλαίσιο της Εσωτερικής Αγοράς, υπό την έννοια ότι η εν λόγω αρχή δεν μπορεί να έχει ως συνέπεια ότι ένας διάδικος ο οποίος δεν προέβαλε, ενώπιον του οργάνου που αποφαίνεται σε πρώτο βαθμό, ορισμένους πραγματικούς ή νομικούς ισχυρισμούς εντός της προθεσμίας που είχε τάξει το τμήμα αυτό δεν μπορεί παραδεκτώς, λόγω του άρθρου 74, παράγραφος 2, του κανονισμού 40/94, να προβάλει τα στοιχεία αυτά ενώπιον του τμήματος προσφυγών.
   Παραβίαση του άρθρου 8, παράγραφος 1, στοιχείο β', του εν λόγω κανονισμού.